### Beslutning

Godkendt.

Afbud: Kenneth Dahl

### Sagsfremstilling

## Resume og sagens baggrund

Borgerne har i flere år haft mulighed for, at tilmelde sig en sms-service, der sender påmindelser om tømmedage for affald. For at forbedre servicen og udnytte moderne teknologi har kommunen lanceret appen Perfect Waste. Udover at kunne sende påmindelser om tømmedage giver appen blandt andet borgerne mulighed for at melde fejl i forbindelse med tømning, søge hjælp til affaldssortering og modtage målrettet kommunikation ved større driftsforstyrrelser.

## Indstillinger

Chefen for Vej, Ejendom og Affald indstiller at, orienteringen tages til efterretning.

## Behandling

Teknik-og Miljøudvalget.

## Sagsfremstilling

Borgerne har i flere år haft mulighed for at tilmelde sig en sms-service, der sender påmindelser om tømmedage for affald. For at forbedre servicen og udnytte moderne teknologi lancerede Kalundborg Kommune i juni 2024 appen Perfect Waste. Udover at kunne sende påmindelser om tømmedage giver appen blandt andet borgerne mulighed for at melde fejl i forbindelse med tømning, søge hjælp til affaldssortering og modtage målrettet kommunikation ved større driftsforstyrrelser.

Appen Perfect Waste fungerer som én samlet digital affaldsløsning, hvor borgerne kan:

* modtage notifikationer om kommende tømmedage baseret på tilmeldte adresser
* tilmelde sig ombytning af miljøkasse til farligt affald
* melde fejl i forbindelse med tømning og bestille ekstra tømning
* scanne stregkoden på emballage og få oplyst affaldstype
* modtage målrettet kommunikation ved driftsforstyrrelser, såsom vejrligssituationer

*Fra sms til app*

Fra 1. september 2024 vil borgere, som har tilmeldt sig sms-service, ikke længere modtage påmindelser om tømmedage på sms.

For at sikre en god overgang, hvor flest muligt overgår til Perfect Waste, er der igangsat flere kommunikative tiltag, blandet andet annoncering på kommunens hjemmeside og de sociale medier, pressemeddelelse og direkte besked via sms til de borgere, der på nuværende tidspunkt er tilmeldt sms-servicen.

Borgere, der ikke har en smartphone, har fortsat mulighed for at tilgå tømmekalenderen og selvbetjeningsløsningen på kommunens hjemmeside.

Appen kan downloades gratis i App Store og Google Play.

Udviklingen og implementeringen af den nye affaldsapp vil medføre en besparelse i forhold til den nuværende sms-service, som har høje årlige driftsomkostninger. Efter investeringen i appen vil de løbende udgifter være markant lavere. Besparelsen vil blive indarbejdet i affaldsgebyrerne.

## Økonomiske konsekvenser

Ingen økonomiske konsekvenser.